OzLabs/hebrew-wiki-articles huggingface dataset:
הדרן

הדרן הוא קטע מוזיקלי נוסף בסופו של קונצרט או רסיטל (הן של מוזיקה קלאסית, ג'אז ומופעי רוק), שלא נכלל בתוכנית. ההדרן מבוצע כתגובה לתשואות הקהל בסוף המופע.<ref></ref> הקהל מגיב במחיאות כפיים סוערות וממושכות ולעיתים במחיאת כפיים בעמידה. בגרמניה נהוגות גם רקיעות ברגליים. בכמה מדינות מקובל לצעוק "הדרן" ("!bis" או "!encore") לאחר הופעה מוצלחת במיוחד. האמן מבצע הדרן על מנת להודות לקהל על הערכתו.

לרוב, ההדרן מתוכנן מראש, אולם אם התשואות סוערות במיוחד, האמן עשוי להוסיף עוד קטע שלא תוכנן. במקרה זה נראית בדרך כלל התייעצות בין חברי צוות המופע איזה קטע לנגן. לעיתים אף מדובר בקטע שכבר נוגן קודם לכן בהופעה, ובהדרן מבצעים אותו בגרסה מעט אחרת.

תחילתה של מסורת ההדרן באולמות האופרה במאה ה-17.<ref></ref>

פעמים רבות מבצעים כהדרן להיטים של הלהקה או את יצירותיו המפורסמות ביותר של המלחין. דוגמה מפורסמת לכך היא המסורת של הפילהרמונית של וינה, המבצעת כל שנה באופן מסורתי בקונצרט השנה החדשה את "הדנובה הכחולה" ואת "מארש רדצקי" כהדרנים, אם כי יצירות אלו אינן נכללות בתוכניית הקונצרט.

בהופעות של להקות רוק ופופ הפך ביצוע ההדרן לשגרתי, בייחוד כאשר המופע מתקיים במתחמים גדולים כגון אצטדיונים. יש אף אמנים המקיימים באופן קבוע מופע בן שני חלקים, שבהם החלק השני הוא ההדרן. בוב מארלי ולהקתו נהגו כך בשני סיבובי ההופעות האחרונים שלהם.

==אטימולוגיה==
על פי מילון אבן שושן, המילה "הדְרן" מקורה במילה הארמית בבלית "הֲדַרַן" שמשמעותה "חזרנו". ניצנים לשימושה בתור קריאה לתוספת נמצאים במאה ה-10, בה מתאר רב האי גאון את מנהגם של תלמידי חכמים לאחל עם סיום לימוד מסכת "נהדר מר עלה - הדרנא עלך": "יחזור אדוני עליה, והדרהּ יהא פרוש עליך". ברבות השנים השתנתה המילה הנהגית בסיום מסכת ל"הדרן", ומכאן התגלגלה לאולמי הקונצרטים. כיום מקובלת הקריאה "הדרן עֲלָך מסכת..." בעת סיום לימוד המסכת. על פי המילון האטימולוגי לשפה העברית של ארנסט קליין, גרסה זו מקובלת אך שגויה, ואת המילה "הדרן" יש לתרגם כ"ההדר שלנו"; הקריאה השלמה היא "הדרן עלך, מסכת ..., והדרך עלן", שתרגומה הנכון הוא אפוא "הדרנו בָּך, מסכת ..., והדרֵך בנו".
==קישורים חיצוניים==

== הערות שוליים ==

קטגוריה:קונצרטים
קטגוריה:אמנות הבמה
בקעצור החורש

בקעצור החורש (שם מדעי: Saxifraga hederacea) הוא צמח חד-שנתי קטן בסוג בקעצור שבמשפחת הבקעצוריים. הוא גדל במזרח אגן הים התיכון, מיוון וכרתים ועד הר הכרמל בישראל. אוכלוסיות הרריות מבודדות נמצאות גם בצפון לוב, במערב סיציליה, ובכורדיסטן וארמניה.

==מאפיינים==
בקעצור החורש הוא צמח מטפס חד שנתי. פרחיו קטנים ובעלי עלי כותרת בצבע צהוב ולבן, מאוחים בבסיסם ומקובצים בצפיפות, פרח בודד על כל גבעול. עליו פשוטים ושפתם משוננת. כמו רבים ממיני הבקעצור, הוא צומח בקרקע סלעית שאינה מלוחה.

==בישראל==
בקעצור החורש הוא אחד משני מיני בקעצור הגדלים בארץ ישראל, לצד בקעצור שלוש האונות. שמו ניתן לו בעקבות נטייתו לגדול באזורי חורש סלעי, על צלע הר ובגבעות. הוא אינו צומח בסביבה אחרת, ואינו מתורבת. לפרטים נוספים על מקור השם בקעצור, ראו בערך הסוג.

המין נדיר מאוד בישראל, וגדל אך ורק באזורי חורש לח וטחוב בגליל העליון בסביבות עין טמיר ליד נחל כזיב, בשמורת אשדות יגור בכרמל בעיקר בנחל יגור, וכן בחרמון. האוכלוסיות בישראל הן הדרומיות ביותר באזור התפוצה העיקרי של המין (רק אוכלוסייה מבודדת בהרי קירנאיקה שבצפון לוב יותר דרומית מהן), ולכן חשובות במיוחד לשימור.

==לקריאה נוספת==
*כהן, עפר, ואבי שמידע, צמחים נדירים בישראל - ספר המידע האדום, כרך א' - הצמחים הנדירים של הגליל העליון, רשות שמורות הטבע והחברה להגנת הטבע, 1992, עמ' 175.

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:בקעצוריים
קטגוריה:ארץ ישראל: בקעצוריים
קטגוריה:פרחים לבנים בארץ ישראל
קטגוריה:ארץ ישראל: צמחים מטפסים
קטגוריה:צמחים שתוארו ב-1753
ליליאן מולר גילברת

ליליאן מולר גילברת
ליליאן מולר גילברת (באנגלית: Lillian Moller Gilbreth; 24 במאי 1878 - 2 בינואר 1972) הייתה מהנשים הראשונות שעבדה כמהנדסת והייתה בעלת תואר Ph.d. נודעה גם כפסיכולוגית הארגונית הראשונה.

==ביוגרפיה==
נולדה בשם ליליאן אוולין מולר. ב-1900 סיימה תואר ראשון באוניברסיטת קליפורניה בברקלי. ב-1902 סיימה תואר שני באותה אוניברסיטה. גילברת סיימה את הדיסרטציה שלה, "הפסיכולוגיה של הניהול", באוניברסיטת קליפורניה, על מנת לקבל תואר דוקטורט, אך לא קיבלה אותו מכיוון שלא השלימה את דרישות ההתמחות. במהלך חייה קיבלה גילברת 22 תוארי כבוד מאוניברסיטאות כגון פרינסטון, בראון ומישיגן.

בשנת 1904 נישאה לפרנק בנקר גילברת (1868-1924). נולדו להם 12 ילדים<ref></ref>, שאחד מהם נפטר בילדותו. בספרים שכתבו, Cheaper By The Dozen ו-Their Toes, מספרים שניים מהילדים על אורח חייהם בקרב משפחתם הגדולה<ref></ref>.

בני הזוג נחשבים חלוצים בתחום הנדסת תעשייה. הם היו שותפים בחברת ייעוץ בתחום הניהול בשם "גילברת בע"מ", שעסקה בחקר הזמן והתנועה.

ליליאן גילברת שימשה גם כמרצה באוניברסיטת פרדו, בקולג' ההנדסה של ניוארק ובאוניברסיטת ויסקונסין–מדיסון. היא נחשבת "הגברת הראשונה של ההנדסה", והייתה לאישה הראשונה שנבחרה לאקדמיה הלאומית להנדסה. היא שימשה כיועצת לענייני הגנה אזרחית, ייצור במלחמה ושיקום של נכים פיזית, עבור מספר נשיאים של ארצות הברית - הובר, רוזוולט, אייזנהואר, קנדי וג'ונסון.

לאחר מותה של גילברת, הוציאה רשות הדואר האמריקנית בול לזכרה, בשנת 1984. תצוגה קבועה לזכרה ולזכר בעלה מתקיימת במוזיאון הלאומי להיסטוריה אמריקנית - סמית'סוניאן, ודיוקנה מוצג בגלריה הלאומית לפורטרטים בארצות הברית.

==לקריאה נוספת==
<div style="direction: ltr;">
*Gilbreth, Lillian, As I Remember: An Autobiography, Engineering & Management Press, 1998, 
*Lancaster, Jane, Making Time: Lillian Moller Gilbreth, A Life Beyond "Cheaper by the Dozen", Northeastern University Press, 2004, 
*Graham, Laurel D. 1994. "Critical Biography Without Subjects and Objects: An Encounter with Dr. Lillian Moller Gilbreth", The Sociological Quarterly 35:621-643.
*Sullivan, Sherry. 1995. "Management's Unsung Theorist: An Examination of the Works of Lillian M. Gilbreth", Biography 18: 31-41.
*Yost, Edna. 1943. "Lillian Moller Gilbreth", in American Women in Science. Philadelphia: Frederick A. Stokes.
*Lancaster, Jane. "O Pioneer", Brown Alumni Monthly 96(5) February 1996. [https://web.archive.org/web/20020923121255/http://brownalumnimagazine.com/storyDetail.cfm?ID=541 Biography]
</div>

==קישורים חיצוניים==

* 
* 
* 
<div style="direction: ltr;">
* [http://www.sdsc.edu/ScienceWomen/gilbreth.html Biography] 
* [https://web.archive.org/web/20101121133146/http://www.lib.purdue.edu/spcol/manuscripts/fblg/index.html Biography and Index to Purdue University Library's vast holdings of Gilbreth papers]
</div>

==הערות שוליים==

קטגוריה:הנדסת תעשייה
קטגוריה:מהנדסי תעשייה וניהול
קטגוריה:סגל אוניברסיטת ויסקונסין–מדיסון
קטגוריה:מקבלי תואר דוקטור לשם כבוד מאוניברסיטת פרינסטון
קטגוריה:מקבלי תואר דוקטור לשם כבוד מאוניברסיטת בראון
קטגוריה:חברות היכל התהילה הלאומי לנשים
קטגוריה:אוקלנד (קליפורניה): אישים
קטגוריה:אמריקאיות שנולדו ב-1878
קטגוריה:אמריקאים שנולדו ב-1878
קטגוריה:אמריקאיות שנפטרו ב-1972
קטגוריה:אמריקאים שנפטרו ב-1972
איוואנובו

איוואנובו (ברוסית: Ива́ново) היא עיר ברוסיה, בירת מחוז איוואנובו. העיר הוקמה בשנת 1871 תוך איחוד כפר איוואנובו (מרכז לעיבוד גידולים שונים) ועיר תעשייה ווזנסנסקי פוסד. עד לשנת 1932 שם העיר היה איוואנונו-ווזנסנסק.

איוואנובו מחולקת לארבעה אזורים, ונכון ל-2014 מתגוררים בה כ-409,223 אלף תושבים.

עוד במאה ה-19 העיר הייתה ידועה כמרכז תעשיית הטקסטיל בקנה מידה אירופאי, מגמה שנמשכה בתקופה הסובייטית. היא נודעה כ"מנצ'סטר הרוסית" ומאחר שהתעשייה עתירת עבודה העסיקה נערות ונשים רבות (רובן רווקות) דבק בעיר כינוי נוסף - "עיר הכלות". אף שבימינו מפעלי הטקסטיל כבר נסגרו, הדימוי "עיר הכלות" לא נעלם. הוא מצא את ביטויו בסמל העיר החדש (מ-1996), במצעד הכלות, באירועים שנתיים שמארגן מגזין קוסמופוליטן ובמותגים מסחריים שונים.

== ערים תאומות ==
לאיוואנובו שמונה ערים תאומות:
* 
* 
* 
* 
* 
* 
* 
* 

== קישורים חיצוניים ==

* 
* 

קטגוריה:רוסיה: ערים
קטגוריה:טבעת הזהב של רוסיה
קטגוריה:יישובים שהוקמו ב-1871
יונייטד טכנולוג'יס

יונייטד טכנולוג'יס (באנגלית: United Technologies Corporation; בראשי תיבות: UTC) היה קונצרן רב-לאומי אמריקני שהנהלתו ישבה בהרטפורד (מ-1975 עד 2015), קונטיקט, והיצרן העשרים בגודלו בארצות הברית.<ref>"CorpWatch : [https://web.archive.org/web/20150704133159/http://www.corpwatch.org/article.php?list=type&type=14 United Technologies]"</ref> החברה ייצרה מנועי מטוסים, מסוקים, מערכות חימום וקירור, מעליות ודרגנועים. החברה גם ייצרה מערכות צבאיות, ובהן את מסוק הבלק הוק. מניות החברה נסחרו בבורסה לניירות ערך בניו יורק, והיא נכללה במדד הדאו ג'ונס. מנכ"ל ויושב ראש החברה היה גרגורי ג'יי הייז.

==היסטוריה==
ב-1929 מוזגו החברות בואינג, Chance Vought, המילטון סטנדרד, פראט & וויטני וסיקורסקי והוקם תאגיד יונייטד איירקראפט ותחבורה. ב-1934 התאגיד פורק לשלוש חברות עצמאיות: בואינג, יונייטד איירקראפט ויונייטד איירליינס.

ב-1975 יונייטד איירקראפט שינתה את שמה ליונייטד טכנולוג'יס, וב-1976 היא רכשה את חברת אוטיס. ב-1979 החברה רכשה את קרייר ואת מוסטק, שנמכרה ב-1985 לתומסון. ב-1999 החברה רכשה את תאגיד סנדסטרנד ואיחדה אותו ואת המילטון סטנדרד לחברה אחת: המילטון סנדסטרנד. כמו כן התאגיד רכש את החברות צ'אב, קידה ורוקטדיין.

במרץ 2020, חברת יונייטד טכנולוג'יס הודיעה על הפרדות מהחברות קרייר גלובל ואוטיס.

באפריל 2020, החברה התמזגה עם חברת ריית'יאון כדי להקים את ריית'יאון טכנולוג'יס.

==חברות בבעלות התאגיד==
*קרייר גלובל: יצרנית מערכות חימום וקירור. 
*המילטון סנדסטרנד: יצרנית מערכות תעופה למטוסים מסחריים וצבאיים. 
*אוטיס: יצרנית מעליות ודרגנועים. 
*פראט & וויטני: יצרנית מנועי מטוסים, טורבינות גז וטילים.
* קולינס אירוספייס: מתכננת ומייצרת מערכות תעופה וחלל למטוסים מסחריים, ארגוניים וצבאיים. מספקת מוצרים תעשייתיים לתעשיות הכימיקלים ועיבוד המזון, חברות הבנייה והכרייה.
*UTC אש וביטחון: יצרנית מערכות גילוי וכיבוי אש. 
*UTC כוח: יצרנית גנרטורים חשמליים ותאי דלק.

==קישורים חיצוניים==

* 

* 

==הערות שוליים==

קטגוריה:חברות אמריקאיות
קטגוריה:תאגידים רב-לאומיים
קטגוריה:חברות שנסחרו בבורסה לניירות ערך בניו יורק
קטגוריה:חברות בשווי שוק מעל 100 מיליארד דולר
יציבות האוויר

אוויר שאינו יציב משול לכדור על פסגה
אוויר יציב משול לכדור בעמק
יציבות האוויר (או יציבות אטמוספירית) היא היכולת של עמודת אוויר להישאר במקומה המקורי. היא משפיעה על תופעות מזג האוויר השונות. אוויר עשוי להיות יציב אם שכבת אוויר חמה נמצאת מעל שכבת אוויר קרה. המצב ההפוך הוא אי יציבות, שבו אוויר קר נמצא מעל אוויר חם. רק במצב כזה מתאפשר מזג אוויר סוער.

כאשר בשכבת אוויר יציבה מסת אוויר נעה קלות מעלה או מטה היא חוזרת מיד למקומה. ניתן להמשיל את היציבות או את היעדרה לשני מצבים שונים. בראשון, כדור נמצא בפסגת גבעה כך שכל דחיפה קלה של הכדור תגרום לנפילתו. בשני, הוא נמצא בעמק, וכל דחיפה שלו לכל כיוון תוביל לחזרתו לאותה הנקודה. המצב הראשון משל לחוסר יציבות והמצב השני משל ליציבות. במצב לא יציב באוויר כל תנודה קטנה באוויר תגרום לתנועה גדולה יותר שתלך ותגבר.

אוויר חם מתפשט, הוא יותר קל ולכן מרחף מעל שכבת אוויר קרה ממנו. כאשר יש מצב ששכבת אוויר קרה נמצאת מעל שכבת אוויר חמה, עשוי להיווצר מצב של חוסר יציבות, שכן האוויר החם ישאף לעלות מעלה, בעוד הקר מטה. לעומת זאת, במצב הפוך, שבו האוויר הקר והאוויר החם מעלה קיימת יציבות.

ככל שעולים באטמוספירה, לחץ האוויר נהיה נמוך ונמוך יותר, כך גם הטמפרטורה. כאשר מסת אוויר עולה כלפי מעלה ומתקררת בקצב נמוך יותר משיעור ההתקררות האדיאבטי היא תהיה כל הזמן חמה מסביבתה, ולכן תמשיך לעלות, כך שהאוויר לא יהיה יציב. כשקצב ירידת הטמפרטורה גבוה מהשיעור האדיאבטי תהיה האטמוספירה יציבה. מצב זה יכול לקרות גם כשלא מתרחשת ירידה בלחץ עם הגובה. כשיש שכבת אוויר שהטמפרטורה עולה עם הגובה היא יציבה במיוחד, והיא נקראת אינוורסיה. כשיש אינוורסיה השפעת זיהום האוויר משמעותית יותר. עשן המפעלים עולה מעלה, מתקרר ומגיע לשכבת אוויר באותה הטמפרטורה כך שהוא מפסיק לעלות ומזהם שכבות אוויר נמוכות.

מצב של יציבות אטמוספירית מוחלטת יתרחש כאשר מפל הטמפרטורה הסביבתי באטמוספירה קטן הן מהמפל היבש (10 מעלות לקילומטר) והן מהמפל הלח (6 מעלות לקילומטר). במצב זה עמודת אוויר שתגביה רום (משיקולי לחץ וצפיפות) תהיה בטמפרטורה נמוכה מהסביבה (לדוגמה, מפל הטמפרטורה שלה 10-6 מעלות לקילומטר, בעוד מפל הסביבה 4 מעלות לקילומטר) וכפועל יוצא כבדה מהסביבה ולכן תשאף לחזור למקומה המקורי.

היציבות באוויר נמדד באמצעות רדיוסונדה, אשר נותנת את ערכי הטמפרטורה, מידע על נקודת הטל ועוד. ניתוח הנתונים ליציבות האוויר, והסיכוי ליצירת עננים ערמתיים (למשל קומולוס וקומולונימבוס) נבדקת באמצעות דיאגרמות תרמודינמיות שונות, ביניהן, טפיגרמה.

==לקריאה נוספת==
* דוד גרשון ובני רזניק, מזג האוויר, ספרית מעריב, 1995.

קטגוריה:מטאורולוגיה
אמירג'בי

הרוזן קולונל איראקלי אמירג'בי, 1911
אמירג'בי (גאורגית: ამირეჯიბი, אמירֶג'בּי, ამირაჯიბი, אמירַג'בּי) הייתה משפחת אצולה גאורגית, שהתפצלה מבית פלוואנדישווילי וכוחה גדל בסוף המאה הארבע עשרה. מקור שם המשפחה מגיע משם משפחתו של החצרן הגאורגי, אמירֶג'בּי שמקורו בערבית אמיר (أمير) בתוספת חג'יב (الحاجب), שהיה תפקיד המקביל לתפקיד של החצרן הראשי. התפקיד עבר בירושה בין בני משפחת פלוואנדישווילי. 

האמירג'בים היו במעגל הראשון שהקיף את שליטי שושלת בגרטיוני. למשל המלך קונסטנטין הראשון, מלך הממלכה הגאורגית המאוחדת, נשא לאישה את רוּסה, בתו של קוצנה אמירג'בי, שהיה בין היתר, שגריר בקונסטנטינופול. לאחר התפוררות הממלכה הגאורגית לשלוש ממלכות עצמאיות (כארתלי, קאחתי ואימרתי), הגיע אחד מבני המשפחה, לוארסב השני, בשנת 1613, למעמד של נסיך ושליט כארתלי. לאחר שהאימפריה הרוסית סיפחה את גאורגיה, התגייסו חלק מחברי המשפחה לצבא הצאר, והפכו, ב-2 בפברואר 1824, על פי צו של הצאר, לבית אצולה רוסי בשם אמירֶג'יבּי או אמירֶג'יבּוֹב 

== מקורות == 
* באנציקלופדיית ברוקחוס ואפרון (Энциклопедический словарь Брокгауза и Ефрона), 

==קישורים חיצוניים==

== הערות שוליים ==

קטגוריה:גאורגיה: אצולה 
קטגוריה:ממלכת גאורגיה
וינטרטור (כדורגל)

מועדון הכדורגל וינטרטור הוא מועדון כדורגל שווייצרי מהעיר וינטרטור.

המועדון, שהוקם בשנת 1896, זכה בשלוש אליפויות של ליגת העל השווייצרית, ובנוסף לכך העפיל פעמיים לגמר הגביע השווייצרי והסופר קאפ השווייצרי, שבכולם הפסיד.

זמן קצר לאחר הקמתו השתתף המועדון בגביע סר תומאס ליפטון, במה שנחשב למשחק הכדורגל הראשון בין קבוצות ממדינות שונות. באותו טורניר חובבני השתתפו קבוצות שלימים הפכו למועדונים המובילים בעולם, בהם יובנטוס. המועדון הפסיד בגמר לקבוצת וסט אוקלנד מאנגליה.

כעשר שנים לאחר הקמתו המועדון זכה לראשונה באליפות הליגה השווייצרית הראשונה. שנתיים מאוחר יותר, ב-1908, במועדון זכה פעם נוספת האליפות. הזכייה השלישית והאחרונה של הקבוצה האליפות הייתה בשנת 1917. לאחר מכן הקבוצה ירדה מגדולתה, ובסוף עונת 2005/2006 ירדה לליגה השנייה, בה היא משחקת עד היום, לאחר שסיימה במקום ה-14. למרות תוצאותיה הגרועות בליגה, הקבוצה הגיעה עד לחצי גמר הגביע השווייצרי. המועדון הגיע לגמר גביע הליגה השווייצרי פעמיים בשנים 1972 ו-1973 אך בשני המקרים הפסיד. כמו כן, הגיע פעמיים לגמר הגביע, ב-1968 וב-1975 אך גם הפעם הפסיד בשני המקרים.

המועדון מעולם לא העפיל לאחד מטורנירי הכדורגל הבכירים באירופה.

בסיום עונת 2021/2022 שבה הקבוצה לליגת הבכירה.

== הישגים ==
* אליפות הליגה השווייצרית:
** 1906, 1908, 1917
* הגביע השווייצרי:
** סגנית: 1968, 1975
* הסופר-קאפ השווייצרי:
** סגנית: 1972, 1973
==קישורים חיצוניים==

* 

וינטרטור
קטגוריה:קבוצות כדורגל שהוקמו ב-1896
קטגוריה:ציריך (קנטון)
מטמנה

דחיסת אשפה במטמנה ב[[אוסטרליה]]
מטמנת נען
מטמנה (או מטמנת אשפה או מזבלה או מדמנה או אתר הטמנה) היא אתר המשמש להטמנת פסולת לאחר שסולקה מהמקום שבו נוצרה. קיימים מספר סוגים מטמנות אשפה:
* מטמנה לפסולת מעורבת - מיועדת לקליטת פסולת עירונית (ביתית, משרדית ותעשייתית) מכילה פסולת מזון, מוצרי נייר, פלסטיק, זכוכית ועוד.
* מטמנה לפסולת יבשה - מיועדת בדרך כלל להטמנת פסולת בניין שהיא חלקי מבנה שנהרס ופסולת אחרת הנוצרת עקב הבנייה (חול, חצץ, חלקי בלוקים וכו') במטמנה יבשה מותרת הטמנה של חומר אינרטי אחר (שאינו מגיב עם מים) שמקורו בדרך כלל בייצור תעשייתי.
* מטמנה לחומרים מסוכנים - מיועדת להטמנה של נוזלים רעילים, רדיואקטיביים וכו'. בישראל מטמנה אחת בלבד לפסולת רעילה ברמת חובב.

הכשרת אתר הטמנה לפסולת מעורבת כולל עבודות איטום הקרקע למניעת חלחול נוזלים למי התהום, ניקוז נוזלים ושאיבתם מתחתית המטמנה באופן סדיר, הנחת צינורות לשחרור מבוקר של "גז מטמנה" המורכב ברובו מגז מתאן (בדרך כלל בין 55%-60%) הנוצר עקב פירוק הפסולת האורגנית על ידי חיידקים (תסיסה). שחרור גז המטמנה נמשך שנים רבות ובמהלך השנים הראשונות הפקת חשמל מפליטתו באמצעות גנרטור היא כלכלית.

החשמל המופק נמכר לחברת החשמל אשר מחויבת לרכוש אותו על פי חוק החשמל. בדרך כלל כעבור חמש עד שבע שנים פוחתת פליטת הגז כך שייצור החשמל ממנו אינו פעולה כלכלית ואז מוחלף הגנרטור בלפיד.

פעולת ההטמנה כוללת פיזור הפסולת בשטח המטמנה, דחיסתו באמצעות מכבש עפר, וכיסויו בעפר.
לאחר מילוי המטמנה מבוצעות פעולות שיקום לאתר הכוללות כיסוי בשכבת עפר עבה נטיעת עצים ושתילים.

כל תכנון מטמנה בישראל מבוסס על הקטנת הסיכוי האפשרי לזיהום והפחתת הסיכונים לציבור על פי עקרונות IRBCA.

פסולת יכולה להגיע אל מטמנות ישירות ממפעלים או מרשויות מקומיות (לרוב באמצעות משאיות דחס), מתחנות מעבר לפסולת או כשאריות מיון מתחנות מיון ומעבר (לרוב באמצעות משאיות משא).

==הטמנה סניטרית==
הטמנה סניטרית היא דרך לטיפול בפסולת מוצקה. הפסולת מוטמנת באדמה בצורה מבוקרת על מנת למנוע חלחול מזהמים, לכידת גזים ולכידת ריחות שלא יצאו מהשטח של המזבלה.

זוהי דרך הכרוכה בעלויות גבוהות, אך בעלת יתרונות סביבתיים. באתר ההטמנה ניתן לבנות גני שעשועים.

==אתרי פסולת בלתי חוקיים ==
אתרי פסולת בלתי חוקיים הם כל אתר הטמנה נטול אישורים של הרשות המקומית ונטול תשתית שבו הושלכה פסולת בצורה בלתי חוקית. גובה הפסולת הבלתי חוקית שמושלכת באתר שכזה יכולה להיערם לכמה מטרים. מקור הפסולת הוא על פי רוב פסולות בניין שלא מועברות בצורה מסודרת לאתרי ההטמנה. תהליך ניקוי יכול לכלול ניסיון להפריד ולמיין את הפסולת לפי סוגים על מנת למחזר את הבטון, למשל לאגרגטים לבניה, איסוף ושליחת המתכות לגריטה, וטיפול בחומרים האורגניים.

==ראו גם==
* היטל הטמנה
* אובדן מזון
* פארק אריאל שרון

== קישורים חיצוניים ==

* [https://www.gov.il/he/departments/guides/landfilling_in_israel הטמנת פסולת בישראל], באתר המשרד להגנת הסביבה
* 
* , [https://www.hashomrim.org/hebrew/497 מחדל הפסולת: מטמנות פיראטיות פועלות באין מפריע סביב ירושלים], באתר שומרים - המרכז לתקשורת ודמוקרטיה

קטגוריה:פינוי פסולת
קטגוריה:צורות נוף מלאכותיות
הרובע התשיעי של פריז

הרובע התשיעי של פריז (בצרפתית: IXe arrondissement), הממוקם בגדה הימנית, הוא אחד מעשרים הרבעים של פריז, צרפת. יש בו מקומות מרכזיים רבים, בינם שדרות אוסמן על בתי הכולבו הגדולים של גאלרי לפאייט ושל פרנטן שבהם. הרובע התשיעי, יחד עם הרובע השני והרובע השמיני, מאכלס את אחד ממרכזי העסקים של פריז, סביב אזור האופרה גרנייה.
שטח הקרקע של הרובע התשיעי הוא 2.179 קמ"ר. ברובע צולם אחד מהסרטים הראשונים אי פעם, "איש הולך מעבר לפינה".

==דמוגרפיה==
שיא צפיפות האוכלוסין ברובע התשיעי היה בשנת 1901, אז הגיע מספר התושבים ל-124,011 (56,912 תושבים לקמ"ר). מאז משך הרובע בעיקר פעילות עסקית ושימש פחות כאזור מגורים. בשנת 1999 מנתה האוכלוסייה רק 55,838 איש, בעוד שהרובע מאכלס 111,939 משרות.

===היסטוריה של צפיפות אוכלוסין===
{| class="wikitable" border="1"
! שנה
<small>על פי מפקד האוכלוסין הצרפתי</small>
! אוכלוסייה
! צפיפות (לקמ"ר)
|-
| 1872 
| 103,767
| 47,600
|- style="background-color: #EFEFEF;"
| 1901 (שיא צפיפות האוכלוסין)
| 124,011
| 56,912
|-
| 1954
| 102,287
|46,921
|- style="background-color: #EFEFEF;"
| 1962
| 94,094
| 43,182
|-
| 1968
| 84,969
| 38,994
|- style="background-color: #EFEFEF;"
| 1975
| 70,270
| 32,249
|-
| 1982
| 64,134
| 29,433
|- style="background-color: #EFEFEF;"
| 1990
| 58,019
| 26,626
|- 
|1999
|55,838
|25,626
|- style="background-color: #EFEFEF;"
| 2005 (הערכה)
| 58,800
| 26,985
|}

==הרבעים הפנימיים==
כל אחד מעשרים הרבעים של פריז מחולק בעצמו לארבעה רבעים (quartiers). הרבעים הפנימיים של הרובע התשיעי הם:
* רובע סן-ז'וֹרְז (Quartier Saint-Georges)
* רובע דה לה שוֹסֵה-ד'אָנטן (Quartier de la Chaussée-d'Antin)
* רובע די פוּבּוּרג מוֹנְמרטר (Quartier du Faubourg Montmartre)
* רובע דה רוֹשֶשְאוּאָ (Quartier de Rochechouart)

==אתרים מרכזיים==
אולימפיה]]
* האופרה גרנייה
* הקברט פולי ברז'ר
* אולם המופעים אולימפיה, בשדרות דה קפוצ'ין מס. 28
* גאלרי לפאייט
* מוזיאון גרוון
* מוזיאון גוסטב מורו
* חלק מכיכר פיגאל
* שדרות אוסמן
* אוטל דרואו
* פסאז' אוורה
* פסאז' זופרואה (Passage Jouffroy)
* כנסיית נוטרדאם דה לורט
* כנסיית סן ז'ורז'
* בית הכנסת הגדול בפריז

== קישורים חיצוניים ==

* 

*
9
קטגוריה:יישובים שהוקמו ב-1860
אבאדאן

אַבָּאדָאן (בפרסית: آبادان) היא עיר בפרובינציית ח'וזסתאן בדרום-מערב איראן, השוכנת על האי אבאדאן שבנהר ארוואנד רוד, כ-53 קילומטרים מהמפרץ הפרסי, סמוך לגבול איראן-עיראק. האי, 68 קילומטרים אורכו ו-3–19 קילומטרים רוחבו, גובל במערב בארוואנד רוד ובמזרח בבאהמנשיר, שפך נהר כארון. אבאדאן היא בירת מחוז אבאדאן . היא ידועה גם כעיר נפט גדולה, ועיקר התעשייה בעיר הוא מהפקת נפט.

==היסטוריה==
אבאדאן נחשבת לעיר שהתפתחה במקור כעיר נמל תחת שלטון בית עבאס. על-פי האגדה, היא נוסדה על ידי איש קדוש, "אבאד", ובתקופה זו הייתה מרכז סחר של מלח ומחצלות ארוגות. שקיעת הסחופת בשפך הנהר הרחיקה את העיר מהנהר; אבן בטוטה תיאר את אבאדאן בתור עיר קטנה על מישור שטוח הסמוך לים. מן הבחינה המדינית, אבאדאן הייתה פעמים רבות מוקד של מחלוקת בין כוחות פוליטיים סמוכים. בשנת 1847, רכשה אותה ממלכת פרס, ומאז ואילך נותרה העיר תחת שלטונה. למן המאה השבע-עשרה היה האי אבאדאן חלק מאדמות שבט כעב (בני כעב) הערבי. ענף של חמולה זו, מוחייסן, מיקם את מרכז העניינים שלו במוחמרה (כיום ח'וראמשהר), עד לסילוקו מהשלטון של השייח' ח'זעל בשנת 1924.

בשנת 1978 התרחש בעיר פיגוע השרפה בקולנוע רקס בה נהרגו מאות אנשים.

אוכלוסייתה האזרחית של העיר נפלה וכמעט נעלמה כליל במרוצת שמונה השנים של מלחמת איראן–עיראק בשנות ה-80 של המאה ה-20. בשנת 1992 רק 84,774 מתושביה שבו לחיות בה. מאז ועד שנת 2001 זינקה אוכלוסיית העיר ל-206,073 תושבים.

==אקלים==
האקלים בעיר הוא מדברי. הקיץ יבש וחם בצורה קיצונית, ובו הטמפרטורה היא מעל 45 מעלות צלזיוס. הטמפרטורה בחורף היא 16-20 מעלות צלזיוס.

==קישורים חיצוניים==

* 
* [https://web.archive.org/web/20050427111036/http://www.ostan-kz.ir/en/albumdetail_aen_i_1.html אוסף תמונות] מן העיר
* 

קטגוריה:איראן: ערים
קטגוריה:גבול איראן–עיראק
קטגוריה:ח'וזסתאן: יישובים
פארק בגין

פארק בגין הוא פארק לאומי בהרי ירושלים, ממוקם במבואות הדרומיים-מערביים של ירושלים, מצפון לכביש 375, קרוב למושבים מבוא ביתר ובר גיורא. נקרא על שם מנחם בגין.

הפארק חולש על הציר הדרומי העתיק לירושלים, מאשקלון דרך עמק האלה לכיוון בית לחם ודרום ירושלים. בפארק בגין תצפיות נוף לעבר ירושלים ונחל שורק, גבעות רמות עם עצי חורש ים תיכוני. במקום מספר מעיינות של חקלאות הררית מסורתית הזורמים לבריכות אגירה, לבוסתני פרי ולחורשות ירוקות.
*אתרים בפארק:
**שמורת הר גיורא וקברו של שיח' מרזוק
**מעיין "עין יואל"
**מעיין עין קובי וחורבות הכפר אל קאבו
**נחל רפאים ומסילת הרכבת יפו–ירושלים
** אנדרטה לזכר הנספים במגדלי התאומים

==קישורים חיצוניים==

* 
* 

בגין, פארק
קטגוריה:הנצחת מנחם בגין
קטגוריה:מועצה אזורית מטה יהודה
קטגוריה:שביל ישראל
אסטריזם (גמולוגיה)

קרט (36.4 גרם), המוצגת במוזיאון הלאומי להיסטוריה של הטבע בוושינגטון בירת ארצות הברית]]

בגמולוגיה, אַסטֶריזם היא תופעה אופטית המופיעה בכמה מסוגי אבני האודם, אבני הספיר, וסוגים נוספים של אבני חן, טבעיות וסינתטיות. על שטח הפנים של אבנים אלו יש אזור של החזרת אור בצורת כוכב. צורת הגביש והמערך הקריסטלוגרפי קובעים האם לכוכב יהיו ארבע או שש קרנים. על מנת לראות את התופעה חותכים ומלטשים את האבנים בצורת קבושון. מקור שם התופעה מיוונית, "אסטר" פירושו כוכב. התופעה קיימת באבני האודם והספיר בשל זיהומים של מחטים זעירות של רוטיל (תחמוצת הטיטניום) המצויה בהם.

נוהגים להבדיל בין שני סוגים של אסטריזם:
*אפיאסטריזם (Epiasterism) – הסוג המופיע בספיר וברוב אבני החן האחרות והוא תוצר של החזר האור ממינרלים הכלולים באבן החן והמסודרים בצורה מקבילה.
*דיאסטריזם (Diasterism) – כמו שניתן לראות ברוז קוורץ והוא תוצאה של אור העובר בתוך אבן החן. על מנת לראות תופעה זו יש להאיר את אבן החן מאחוריה.

==קישורים חיצוניים==

קטגוריה:גמולוגיה
מבחן במה

להקה באודישן
מבחן במה או אודישן (בלטינית: Audition) הוא הופעה קצרה של שחקן, מוזיקאי, או רקדן לפני צוות של בוחנים, שבה נבדקת מידת התאמתם לתפקיד מסוים. במובנו הרחב, המונח אודישן, הפך לשם נרדף לשלב קבלת מועמדים שאינם אנשי מקצוע באמנות הבמה, לצורך בחינת קבלתם לתוכניות מציאות.

==מטרתם של מבחני במה==
מבחן במה משמש לרוב כריאיון עבודה בתחום אמנות הבמה. בעזרתו מדרגים הבוחנים את הנבחנים על פי רמת התאימות שלהם לתפקיד מסוים. לכן מועמד המנסה להתקבל לתזמורת קלאסית לא יתבקש לנגן קטע של לד זפלין, ושחקן המבקש לשחק ב"המלט" לא יבצע קטע של חנוך לוין. 

==סוגים של מבחני במה==
יש שלושה סוגים של מבחני במה. באחד מקבל הנבחן את הקטע שלו מראש, והוא צריך להתכונן עליו וללמוד אותו. סוג זה של מבחן במה אופייני לתיאטרון ולקולנוע. השחקן יתבקש ללמוד בעל-פה קטע שיתנו לו הבוחנים מראש. לעיתים מדובר בקטעים מתוך היצירה המועלית, ולעיתים רק באותה סוגה.

בסוג אחר של מבחני במה מחליט הנבחן איזה קטע הוא רוצה להעלות, מתכונן עליו לבד ומציג אותו בפני הבוחנים. הסוג הזה אופייני במיוחד לתחום המוזיקה; למשל, זמר שרוצה להצטרף ללהקה יכין מראש כמה שירים שאותם הוא רוצה לשיר. 

סוג שלישי, האופייני במיוחד למחול, הוא שהיצירה ניתנת בזמן המבחן, והנבחן צריך ללמוד אותה במקום ולהציגה. למשל, רקדנים יתבקשו ללמוד את הכוריאוגרפיה במקום. בצורה זו נבחנת גם יכולת הלמידה של האמן.

לעיתים גם משלבים בין כמה סוגים; למשל, מבקשים מזמר לשיר תחילה משהו שהוא מכיר, ואז מלמדים אותו שיר חדש.

==בתוכניות מציאות==
ישנן מספר תוכניות מציאות בטלוויזיה שבמרכזן שלבים דמויי מבחן במה למשתתפים בהן. לרוב, המועמדים בתוכניות אלה עוברים סדרה של מבחנים, אל מול חבר שופטים, בנוכחות קהל האולפן, בתחרות על פרס כלשהו. לרוב יש גם שלב שבו קהל הצופים שופט בין המועמדים השונים, בהצבעה דמוקרטית. הראשונה מסוג זה הייתה הסדרה "אמריקן איידול" (שעל פיה נבנתה גם המקבילה הישראלית "כוכב נולד").

יש להבדיל בין אודישנים בתוכנית מציאות המתבצעים בשידור חי מול קהל חי וחבר שופטים, לעומת מבחני במה רגילים שאינם מתבצעים במתכונת כזאת.

== ראו גם ==
* אודישן עיוור

== קישורים חיצוניים ==

קטגוריה:אמנות הבמה
בד
מפתח (כלי)

מפתח מעוטר
מפתח ברזל
מפתח הוא כלי המשמש, לצד המנעול, לאבטחה פיזית של חפצים ומרחבים ומאפשר למחזיק בו לנעול ולפתוח מנעולים המתאימים רק לו. מפתחות עשויים לרוב ממתכת, אך ישנם מפתחות המורכבים מחומרים אחרים. השימוש במפתחות ומנעולים מתועד כבר מתקופת התנ"ך: "וַיֵּצֵא אֵהוּד הַמִּסְדְּרוֹנָה וַיִּסְגֹּר דַּלְתוֹת הָעַלִיָּה בַּעֲדוֹ וְנָעָל".

כיום קיימים סוגים רבים של מפתחות ובהם:
* מפתח אפס שמשמש לרוב לדלתות חדרים.
* מפתח פלדלת שמשמש לרוב לדלתות יותר מוגנות וחזקות.
* מפתח ברזל שמשמש או למנעולים רגילים (לא של דלתות) או של דלתות פחות שמורות מפלדלת אבל יותר ממפתח אפס.
כיום גם משתמשים במפתח כמעט לכל שימוש, אפילו לנעילת אופניים, אבל עיקר השימוש של המפתח הוא לדלתות של חדרים, בתים, משרדים וכולי.

במילה מפתח נעשה שימוש גם בהשאלה, כדוגמת מפתח לפענוח צופן בתחום הקריפטוגרפיה, או מפתח סול בנגינה.

== ראו גם ==
* מחזיק מפתחות
* שכפול מפתחות
* מפתח ראשי (מאסטר)
* פריצת מנעולים
* מפתוח מחדש
* מפתח העניינים

==קישורים חיצוניים==
[https://raz-manulim.co.il/המדריך-השלם-למנעולים-חבויים-מפתח-0/#המדריך_השלם_למנעולים_חבויים_–_מפתח_0 המדריך השלם - למנעולים חבויים - מפתח 0]
* 
* [http://horam.co.il/?page_id=675 אוסף המפתחות] של רות הורם

==הערות שוליים==

קטגוריה:אבטחה
הנרי לבואיס

הנרי ריצ'רדסון לבואיס, הבן (באנגלית: Henry Richardson Labouisse; 11 בפברואר 1904 – 25 במרץ 1987) היה דיפלומט אמריקאי, כיהן כשגריר ארצות הברית ביוון ובצרפת. עמד בראש ארגון יוניצ"ף בין השנים 1965 ל-1979.

==ביוגרפיה==
לבואיס, בנם של הנרי ריצ'רדסון האב ופרנסס דוברו (הוגר) ריצ'רדסון, נולד בניו אורלינס ב-1904. בשנת 1926 סיים לבואיס תואר ראשון באוניברסיטת פרינסטון ובשנת 1929 הוכשר לבואיס כעורך דין באוניברסיטת הרווארד. לאחר סיום לימודיו עבד כפקיד בתוכנית מרשל, שם התקדם בסולם הדרגות עד למקום עבודתו הבא כשגריר ארצות הברית בצרפת בין השנים 1951–1954. לאחר כהונתו כשגריר מונה לבואיס לעמוד בראש ארגון אונר"א. לאחר מכן, ב-1961, מונה לבואיס לעמוד בראש המנהלה לשיתוף פעולה בינלאומי האמריקאית, שתפקידה לקבוע את העזרה הכספית הניתנת על ידי ארצות הברית למדינות זרות, עד מינויו לשגריר ארצות הברית ביוון בשנת 1962. הוא החזיק במשרה זו עד 1965, עת מונה ליושב ראש יוניצ"ף. מדיניותו ביוניצ"ף הייתה ש"הדאגה לילדים של היום היא חלק בלתי נפרד מהדאגה לשלום של מחר". לבואיס פעל רבות למען מטרות הומניטריות ברחבי העולם.

לבואיס, חבר בכנסייה האפיסקופלית (הכנסייה האנגליקנית בארצות הברית), נשא ב-29 ביוני 1935 לאישה את אליזבת סקריבן קלארק, שילדה את בתו אן. בשנת 1945 מתה אליזבת. תשע שנים לאחר מותה של אליזבת, בשנת 1954, בזמן כהונתו כשגריר ארצות הברית בצרפת הוא הכיר את אווה קירי, בתם של מארי ופייר קירי, והתחתן איתה. לבואיס מת מסרטן במנהטן ב-1987.

בשנת 1984 ייסדו בתו של לבואיס ובעלה, אן ומרטין פרץ, קרן המעניקה את פרס לבואיס לזכרו, מלגה על סך 25,000 דולר לבוגרי אוניברסיטת פרינסטון, הרוצים לעבוד מחוץ לארצות הברית בעבודות המעבירות את "מורשת לבואיס".

== קישורים חיצוניים ==
* [http://query.nytimes.com/gst/fullpage.html?res=9B0DE0DC103DF934A15750C0A961948260 כתבה] בניו יורק טיימס על מות לבואיס 
* 

קטגוריה:האומות המאוחדות: אישים
קטגוריה:משפחת קירי
קטגוריה:שגרירי ארצות הברית
קטגוריה:שגרירי ארצות הברית ביוון
קטגוריה:שגרירי ארצות הברית בצרפת
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת הרווארד
קטגוריה:אמריקאים שנולדו ב-1904
קטגוריה:אמריקאים שנפטרו ב-1987
הר יזרצה

הר יזרצה (באלבנית: Maja e Jezercës, בסרבית: Jezerski Vrh/Језерски Bрх - "פסגת האגם" בשתי השפות) הוא ההר הגבוה בהרי פרוקלטייה (Prokletije) ובאלפים הדינרים בכלל, והוא נישא לגובה של 2,692 מטר. הר יזרצה שוכן בצפון-מערבה של אלבניה, סמוך לגבולה עם מונטנגרו וכ-60 ק"מ מחופי הים האדריאטי. ההר עשוי אבן גיר ומורדותיו העליונים כמעט קרחים לחלוטין מצמחייה. 

==קישורים חיצוניים==

* [http://www.summitpost.org/mountain/rock/153173/maja-jezerce.html אתר מקיף ביותר אודות ההר]
קטגוריה:אלבניה: גאוגרפיה
יזרצה
יזרצה
קלש אחמד-ביי

קלש אחמד-ביי שרוואשידזה (1747 - 2 במאי 1808) היה שליט נסיכות אבחזיה בערך מ-1780 ועד מותו ב-2 במאי 1808.

== חייו ==
קלש-ביי היה בנו של מאנוצ'ר שרוואשידזה. בילדותו הוא נלקח לאיסטנבול שבטורקיה כבן ערובה, ושם גם התאסלם. הוא חזר לאבחזיה מאיסטנבול בשנות השבעים של המאה השמונה עשרה, במטרה להשתלט על השלטון במולדתו. בעזרת כוחות טורקיים, הצליח קלש-ביי להדיח את דודו, זוראב שרוואשידזה, והשתלט על הכתר האבחזי.

קלש-ביי נודע בפעילותו הנמרצת לחיזוק כוחה של הנסיכות כאשר יזם מאבקים כנגד נסיכות מגרליה השכנה ממזרח. בשנת 1802 הוא הצליח לקבל תמיכה טורקית והשתלט על מבצר המגרלי, אנאקליה. בשנת 1803, לאחר הצטרפותה של מגרליה לאימפריה הרוסית, ניסה קלש-ביי, להגיע למערכת יחסים קרובה וידידותית עם האימפריה הרוסית, שהובילה לניתוק הקשר בין אבחזיה לאימפריה העות'מאנית. העות'מאנים מצידם הודאגו, במידה הולכת וגוברת, מהתקרבותה של רוסיה לאבחזיה, וניסו להעביר את קלש-ביי מתפקידו בכוח. אולם הם נכשלו. בסופו של דבר הצליחו העות'מאנים להדיח את קלש-ביי מתפקידו על ידי כך שהם חברו לבנו של קלש-ביי, אסלן ביי, שהרג את אביו בהתנקשות, והפך לשליטה החדש נסיכות אבחזיה.

== מקורות ==
* האנציקלופדיה הגאורגית-סובייטית (1983), כרך 10, עמ' 689

קטגוריה:מלכי גאורגיה
קטגוריה:אבחזיה: אצולה
קטגוריה:אבחזיה: היסטוריה
קטגוריה:אבחזים
קטגוריה:מנהיגים שהתאסלמו
קטגוריה:ילידי 1747
קטגוריה:נפטרים ב-1808
דניאל אליקים

דניאל אליקים (נולד ב-3 בנובמבר 1953) הוא רב אמן בינלאומי לשחמט בכתב ואלוף ישראל לשחמט בכתב 4 פעמים - בשנים 1986, 2016, 2017 ו-2023. שחקן נבחרת ישראל בשחמט בכתב משנת 1992 ועד היום, סיים בתיקו את משחקו עם אנטולי קרפוב (אלוף העולם לשעבר) במשחק סימולטני. תושב רמת גן.

להלן טבלת תחרויות מרכזיות בהן השתתף בעבר ומשתתף בהווה. "תוצאה בפועל" מודגשת - תוצאה המזכה בציון לתואר רב אמן בינלאומי.

{| border="1" class="wikitable"
| style="background:#F7D79C;" | תאריך תחילת התחרות
| style="background:#F7D79C;" | שם התחרות
| style="background:#F7D79C;" | אתר התחרות
| style="background:#F7D79C;" | לוח בו שיחק בתחרות קבוצתית
| style="background:#F7D79C;" | מיקום בתחרות אישית
| style="background:#F7D79C;" | מספר משחקים 
| style="background:#F7D79C;" | קטגורית התחרות
| style="background:#F7D79C;" | תוצאה נדרשת לרב אמן
| style="background:#F7D79C;" | תוצאה בפועל
|-
| valign="top" |
|-
|31.10.1986
|אליפות ישראל
| -
| -
|1 - אלוף ישראל
|24
| -
| -
|24
|-
|01.02.1988
|תחרות בינלאומית, ישראל - דנמרק
| -
| -
| -
|2
| -
| -
|2
|-
|10.05.1990
|חצי גמר אליפות העולם ליחידים
| -
| -
|2-3
|6
| -
| -
|4
|-
|01.10.1991
|תחרות בינלאומית, ישראל - אוקראינה
| -
| -
| -
|2
| -
| -
|2
|-
|08.04.1992
|תחרות בינלאומית, ישראל - הולנד
| -
| -
| -
|2
| -
| -
|2
|-
|30.04.1992
|תחרות בינלאומית, ישראל - אנגליה
| -
| -
| -
|2
| -
| -
|2
|-
|30.04.1992
|תחרות בינלאומית, ישראל - שוודיה
| -
| -
| -
|2
| -
| -
|1.5
|-
|11.05.1992
|תחרות בינלאומית, ישראל - אוסטרליה
| -
| -
| -
|2
| -
| -
|2
|-
|15.12.1992
|מוקדמות האולימפיאדה ה-12
|
|5
|1
|11
| -
| -
|9.5
|-
|30.12.1994
|חצי גמר אליפות אירופה
|
|2
|3
|9
| -
| -
|6
|-
|20.07.1995
|תחרות בינלאומית, ישראל - ארצות הברית
| -
| -
| -
|2
| -
| -
|2
|-
|01.05.1997
|אלוף האלופים של ישראל
|
| -
|3
|9
| -
| -
|6.5
|-
|30.05.1998
|מוקדמות האולימפיאדה ה-13
|
|2
|1-2
|11
| -
| -
|8
|-
|01.10.1999
|תחרות לזכר Zagorovsky
|
| -
|3-5
|12
|12
|7.5
|7.5
|-
|02.11.1999
|חצי גמר אליפות אירופה
|
|1
|6
|10
| -
|7
|5
|-
|15.01.2003
|מוקדמות האולימפיאדה ה-15
|
| 1
|1-2
|10
|10
|7
|7
|-
|15.02.2004
|רוסיה נגד שאר העולם
|
|9
| -
|2
| -
| -
|1
|-
|16.10.2004
|גמר אליפות אירופה השישית
|
| 4
|11-12
|12
|11
|8
|3.5 
|-
|10.09.2009
|מוקדמות האולימפיאדה ה-18
|
|3
|2
|8
|9
|6
|5
|-
|10.06.2010
|גמר האולימפיאדה ה-16
|
|3
|4-6
|12
|11
|8
|7
|-
|10.12.2012
|גמר האולימפיאדה ה-18
|
|5
|10
|12
|11
|9
|5.5
|-
|10.06.2014
|גמר אליפות אירופה התשיעית
|
|4
| -
|12
|11
|8
| -
|-
|17.01.2016
|אליפות ישראל לשנת 2016
|
| -
|1-2 - אלוף ישראל
|4
| -
| -
|3.5
|-
|15.02.2017
|אליפות ישראל לשנת 2017
|
| -
|1-3 - אלוף ישראל
|6
| -
| -
|4
|-
|01.05.2018
|דניאל אליקים - אנטולי קרפוב (אלוף העולם לשעבר)
|
| -
|תיקו
|1
|משחק סימולטני
| -
|0.5
|-
|01.12.2023
|אליפות ישראל לשנת 2023
|
| -
|1-3 - אלוף ישראל
|4
| -
| -
|2

|}

== קישורים חיצוניים ==

* [http://www.iccf-webchess.com/PlayerDetails.aspx?id=270145 רשימות דירוג באתר ICCF]

קטגוריה:רבי אמנים ישראלים בשחמט בהתכתבות
קטגוריה:אלופי ישראל בשחמט בהתכתבות
קטגוריה:ישראלים שנולדו ב-1953
תחנת הרכבת סבסטיה

תחנת הרכבת סבסטיה הייתה התחנה החמישית מתוך שש, שבנו הטורקים בין השנים 1912 ל-1915 לאורך מסילת השומרון שנסללה מעפולה לשכם. התחנה נמצאת כקילומטר וחצי מדרום לסבסטיה וכחצי קילומטר ממזרח ליישוב שבי שומרון. 

בתחנה נבנו שלושה מבנים וכן מאגר מים. חלקם כמו גם חלק מצנרת הולכת המים עדיין נראים בשטח.

קיים בלבול בין תחנת סבסטיה הרחוקה יותר מסבסטיה לבין תחנת הרכבת מסעודיה הקרובה לסבסטיה (כקילומטר וחצי מערבית לה).

==קישורים חיצוניים==

== הערות שוליים ==

סבסטיה
סבסטיה
רוברט מורלי

רוברט מורלי בסרט "מארי אנטואנט"
רוברט מורלי (באנגלית: Robert Morley; 26 במאי 1908 - 3 ביוני 1992) היה שחקן ומחזאי בריטי, מהשנונים והבולטים שבדורו. פרט לעשרות רבות של תפקידים - על הבמה, בקולנוע ובטלוויזיה - הפך מורלי למעין 'דמות' קלאסית - הג'נטלמן הבריטי היהיר, הנהנתן, רב השנינה, מגוחך-משהו ולעיתים אפילו מרושע קלות.

==קריירה==
לאחר כמה תפקידים בתיאטרון הבריטי, כולל מן הרפרטואר הקלאסי, גילה הקולנוע את מורלי והוא הפך לאחד השחקנים המבוקשים ביותר - כולל בארצות הברית ובצרפת. בין סרטיו הבולטים : "בו ברומל", "מארי אנטואנט", "מר פיט הצעיר", "הכה את השטן", "המלכה האפריקאית", "הצעירים", "טופקאפי", "המסע", "אמריקה לאן?", "ג'ינגיס חאן", "תשע שעות לראמה", "אנשים מופלאים במכונות מעופפות", "קח אותה, היא שלי" ורבים אחרים. מורלי היה אחד הכוכבים גדולי-השכר של הווסט-אנד וזכור לצופי התיאטרון הבריטי משורה של תפקידים - בעיקר בקומדיות, אחדות מהן חיבר בעצמו. הוא אף חיבר דרמות דוגמת "אדווארד בני". במשך שנים היה אף לאחד מהדמויות הבולטות בתוכניות אירוח ושעשוע בטלוויזיה הבריטית. בנו שרידן מורלי (1942–2007) היה עיתונאי נודע ומחבר ספרים על תיאטרון. האוטוביוגרפיה שלו נשאה את השם ההולם - "רוברט מורלי, ג'נטלמן אחראי". בעשור האחרון לחייו זכה לתהילת עולם כפרזנטור של חברת התעופה הבריטית בריטיש איירוייז.

==קישורים חיצוניים==

* 
* 

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:מפקדים במסדר האימפריה הבריטית
קטגוריה:בוגרי האקדמיה המלכותית לאמנות הדרמה
קטגוריה:אנגלים ממוצא גרמני
קטגוריה:בריטים שנולדו ב-1908
קטגוריה:בריטים שנפטרו ב-1992
קטגוריה:אישים זוכי פרסי איגוד מבקרי הקולנוע של לוס אנג'לס
שרדנות

שרדנות (באנגלית: Survivalism) הוא מונח בו משתמשים בדרך כלל כדי לתאר תת-תרבות או תנועה של אנשים המצפים ומתכוננים לאסון עתידי באזור בו הם חיים או בסדר החברתי או הפוליטי העולמי. לעיתים קרובות מתכוננים שרדנים לאסון המצופה על ידי רכישת כישורים (למשל, ללמוד להגיש מענה רפואי בחירום), אגירת אוכל ומים, או בניית מבנים שישפרו את סיכוי ההישרדות (למשל, מקלט תת-קרקעי). ההכנות הספציפיות אשר נעשות על ידי השרדנים תלויות לרוב באסון הצפוי, כאשר האסונות הצפויים השכיחים ביותר הם:

# אסונות טבע, כגון סופות טורנדו, הוריקנים, רעידות אדמה, סופות שלג, וסופות רעמים חמורות.
# אסון מעשה ידי אדם: תאונות של דליפת כימיקלים או חומרים רדיואקטיביים, מלחמה.
# התמוטטות כללית של החברה, אשר תיווצר ממחסור בחשמל, דלק, אוכל ומים.
# כאוס כללי, או אירוע אפוקליפטי לא מוסבר.

==ראו גם==
* כיצד לשרוד מתקפה גרעינית

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:אסונות
קטגוריה:התנהגות האדם

de:Survival
צומת גיתי

צומת גִּתַּי אֲבִישָׂר (נהגה: Avisar) ממוקם בין צומת אריאל למחלף ברקן, ומחבר את כביש חוצה שומרון הישן (כביש 505) לקטע המזרחי של כביש חוצה שומרון (כביש 5).

==רקע==
הצומת נקרא על שם החייל שנהרג בשנת 1993 בעת סיור באזור.

הכפר הערבי חארס שוכן על רכס מצפון לצומת. הצומת מקשר לשפלה ולגוש דן את תושבי היישובים ברקן וקריית נטפים ששוכנים על כביש 505, וכן את תושבי רבבה, יקיר, נופים ועמנואל ששוכנים על כביש 5066.

==בטיחות==
בצומת גיתי עוברים אלפי כלי רכב ביממה כך שנוצר סיכון בטיחותי גדול לתושבי האזור. בנובמבר 2008 הושלמה הארכת כביש 5 מצומת גיתי ועד צומת אריאל והרחבתו לכביש דו-מסלולי, בעקבות פיגוע ירי שאירע סמוך לצומת אריאל בשנת 2007. בדצמבר 2008 נחנך בצומת רמזור, ולמעשה זהו הרמזור הראשון בשומרון ובנימין.

== קישורים חיצוניים ==

קטגוריה:יהודה ושומרון: צמתים ומחלפים
קטגוריה:ברקן: תחבורה
אדמוניתיים

אדמוניתיים (שם מדעי: Paeoniaceae) היא משפחה של צמחים בעלי פרחים, ובה סוג יחיד, אדמונית (שם מדעי: Paeonia) המונה מינים רבים.

==תפוצה==

המינים בסוג זה נפוצים באמריקה הצפונית, דרום אירופה (כולל ישראל, בתפוצה הדרומית ביותר) ואסיה. קיימים כמה עשרות מינים של אדמונית, מתוכם רק מין אחד פורח בארץ ישראל - אדמונית החורש.

==מאפיינים==

מרבית מיני האדמונית הם צמחים עשבוניים רב-שנתיים, בעלי עלים מפולגים לאונות ומורכבים. הם נוטים לפרוח באביב ובתחילת הקיץ, בפריחה גדולה ובולטת בצבעים בהירים - ורוד, צהוב, אדום ולבן.

==גידול מסחרי בארץ==

מבין כלל מיני האדמונית, מגודל באופן מסחרי בארץ המין אדמונית עשבונית (P.lactiflora), באזורים גבוהים - רמת הגולן, הר חברון ובגליל המערבי. 

המין הוצג לראשונה בארץ למטרות גידול מסחרי בשנות התשעים, [https://web.archive.org/web/20080111025943/http://www.agri.gov.il/Publications/OpenDoor/Ornamentals/Door-04.html ככל הנראה] על ידי פרופסור אברהם הלוי. קיימים למעלה מתריסר זנים שונים, הנפרדים בצבע, אופי עלי הכותרת, עמידות ועוד. 

הפרחים נקטפים בחודש אפריל או מאי ומיוצאים רובם ככולם לשוקי חוץ, בתחרות עם הולנד. בשנת 1999 נשקל לגדל מספר זנים חדשים, כגון השירלי טמפל (ורוד) והצ'ארלי ווייט (לבן), אף על פי שחיי המדף שלהם קצרים. [https://web.archive.org/web/20130929133836/http://mop-zafon.org.il/lab/flower/0017.doc עוד על גידול האדמונית בארץ].

==תחרות מסחרית== 

בעוד שבהולנד נמכרים מעל 40 מיליון פרחי אדמונית בשנה (נכון ל-2006), בישראל ייצוא הפרח לא עבר את סף מיליון היחידות לשנה. 

סביר כי מצב השוק הנוכחי נוצר כתגובת שוק ליוזמה ישראלית. במטרה להביס את ההולנדים, ניסו הישראלים לגדל את הפרחים בחממות מבוקרות וכך להקדים את מועד הפריחה (בדרך כלל החל ממאי) במספר שבועות ואף חודשים. לפרק זמן קצר השיטה הניבה פרי, אך כשקרבו המגדלים הישראלים להפקת רווח משמעותי החלו ההולנדים מגדלים אדמוניות בשיטה דומה, והציפו את השוק באפריל. עם ירידת המחיר לפרח מ-85 יורוסנט ל-60 יורוסנט, ירדה מעט הרווחיות למגדל הישראלי, ועימה פחת האיום למגדל ההולנדי.

==חשיבות בתרבויות שונות==

*האדמונית היא פרח חשוב לאומית בסין, שם פעמים ספורות ניסו להפכו רשמית לפרח הלאומי. יחד עם פריחת השזיף, האדמונית היא מהפרחים הסמליים החשובים בתרבות הסינית. 
*ביפן משתמשים בו ברפואה משלימה כתרופה לפרכוסים ועוויתות. 
*באינדיאנה, ארצות הברית הפרח נבחר ב-1957 כפרח המייצג הרשמי של המדינה. 

==קישורים חיצוניים==
* 

==הערות שוליים==

קטגוריה:צמחים שתוארו ב-1815
קטגוריה:טקסונים שתוארו בידי קונסטנטין סמואל רפינסק
*
קטגוריה:משפחות צמחים
ניוהאם

בניין עיריית הרובע
רובע נְיוּהָאם של העיר לונדון (באנגלית: The London Borough of Newham, ) הוא אחד מרובעי לונדון הפנימית, במזרח העיר לונדון, צפונית לנהר התמזה. הרובע ידוע באחוזי הפשיעה הגבוהים שבו.

==היסטוריה==
רובע מרטון הוקם בשנת 1965 מכוח חוק השלטון בלונדון 1963 מאיחודם של המחוז הכפרי איסט האם והמחוז הכפרי וסט האם, שהיו חלק ממחוז אסקס, וכן אזור צפון וולוויץ' שהיה חלק מהמחוז המטרופוליני של וולווץ' במחוז לונדון.

==גאוגרפיה==
רובע ניוהאם גובל ברובע בארקינג ודאגנהאם במזרח (בין הרבעים עובר הנהר רודינג), ברובע גריניץ' בדרום (הגבול בין הרבעים עובר במרכז התמזה), ברובע טאוור האמלטס וברובע האקני במערב (הגבול בין הרבעים הוא הנהר לי), וברובע יער וולטהאם ורדברידג' בצפון.

== שכונות==
* אילפורד הקטנה (Little Ilford)
* איסט האם (East Ham)
* אפטון פארק (Upton Park)
* בקטון (Beckton)
* וסט האם (West Ham)
* מאנור פארק (Manor Park)
* סטרטפורד (Stratford)
* סילברטאון (Silvertown)
* פורסט גייט (Forest Gate)
* פלאסטו (Plaistow)
* צפון וולוויץ' (North Woolwich)
* קאסטום האוס (Custom House)

==שלטון מקומי==
בשונה ממרבית מחוזות בריטניה, ראש עיריית הרובע נבחר בבחירות ישירות. ראש העיר הנוכחי הוא רובין ויילס. 

ראש עיריית הרובע עומד בראש מועצת הרובע בה 60 חברים, מהם 54 שייכים למפלגת הלייבור, 3 למפלגת "Christian Peoples' Alliance" ו-3 למפלגת "Respect – The Unity Coalition".

==אוכלוסין==
לפי מדגם שנערך בשנת 2001, ברובע ניוהאם אחוז התושבים הלבנים הנמוך ביותר מבין כל מחוזות אנגליה. כמו כן, ברובע זה אחוז התושבים המוסלמים הגבוה ביותר בבריטניה (24.3%).

==השכלה==
לאוניברסיטת מזרח לונדון שני קמפוסים ברובע ניוהאם: האחד בסטרטפורד, והשני בדוקלנדס.
כמו כן פועל ברובע פרויקט בירקבק סטרטפורד בשיתוף פעולה של קולג' בירקבק באוניברסיטת לונדון ואוניברסיטת מזרח לונדון במטרה לאפשר לימודים מתקדמים למבוגרים. פרויקט זה פועל מקמפוס סטרטפורד של אוניברסיטת מזרח לונדון, אולם צפוי לעבור לקמפוס משלו.

==מבנים בעלי חשיבות==
ברובע פועלות 10 ספריות ציבוריות ובהן ספריית קאנינג טאון שנפתחה בשנת 1893 ופועלת עד ימינו במבנה הספרייה המקורי. 
ברובע פועלים מוזיאון תחנת הרכבת הישנה צפון וולוויץ', ומוזיאון שלוש הטחנות - טחנות שהוקמו על גדת נהר לי בשנת 1776.

==תקשורת==
ברובע יוצא לאור העיתון המקומי: ה"ניוהאם רקורדר" (Newham Recorder).

==תחבורה==
נמל התעופה לונדון סיטי בצילום ממערב
עם השלמת הרכבת הקלה דוקלנדס והארכת קו ג'ובילי של הרכבת התחתית של לונדון בשנים האחרונות, שופר באופן משמעותי מערך התחבורה של הרובע. בשנת 2009 נפתחה תחנת הרכבת הבינלאומית סטרטפורד של קו היי ספיד 1, וכן מתוכננת הארכת קו הרכבת הקלה דוקלנדס תוך חיבור ניוהאם לווליץ'.

ברובע ממוקם נמל התעופה לונדון סיטי.

==ספורט==
ברובע פועלת קבוצת הכדורגל וסטהאם יונייטד. מגרשה הביתי של הקבוצה נמצא באצטדיון לונדון.

== קישורים חיצוניים==

* 
* [https://web.archive.org/web/20061102054208/http://mayor.newham.gov.uk/ אתר ראש עיריית הרובע]
* [http://www.newham.info נתונים סטטיסטיים על הרובע]
* [http://www.e-democracy.org/newham/ אתר דיונים של תושבי הרובע]
* 

== הערות שוליים ==

*
קטגוריה:לונדון: רבעים
קטגוריה:יישובים שהוקמו ב-1965
בית סאטון

בית סאטון (באנגלית: Sutton House) הוא בית אחוזה מתקופת שושלת טיודור הממוקם ברחוב הראשי של הומרטון שברובע האקני של העיר לונדון למבנה, המוגדר כמבנה לשימור, חשיבות היסטורית והוא משמש כמוזיאון. המוזיאון מנוהל על ידי הקרן הלאומית הבריטית.

==היסטוריה==
"ברייק פלייס" (באנגלית: Bryck Place), לימים, בית סאטון, נבנה בשנת 1535 על ידי סר ראלף סאדלייר, מזכיר המדינה של אנגליה בתקופת מלכותו של הנרי השמיני. זהו הישן במבני רובע האקני בפרט ומזרח לונדון בכלל העומד עד ימינו. המבנה בנוי בסגנון האופייני לתקופת בית טיודור - והוא עשוי לבנים אדומות. בתקופה הג'ורג'יאנית שונתה חזית המבנה, אולם חלקו האחורי נותר כפי שהיה בתקופת טיודור. במבנה שרדו חיפויי הקירות העשויים עץ אלון וכן האח האופייני לתקופה.

המבנה קרוי על שמו של תומאס סאטון, מייסד בית הספר צ'רטרהאוס, תושב האקני, אשר למעשה התגורר בבית הסמוך ולא במבנה זה. ביתו של סאטון נהרס בשנת 1806 על מנת לאפשר את הקמת סאטון פלייס - סדרת מבנים בסגנון ג'ורג'יאני.

בית סאטון נקנה על ידי הקרן הלאומית הבריטית בשנות ה-30 של המאה ה-20 בעקבות תרומה ייעודית. בתקופת מלחמת העולם השנייה שימש המבנה את כוחות כיבוי האש האזוריים, ותצפית על גגו נועדה לאתר שריפות שפרצו כתוצאה מהבליץ.

בשנות ה-60 הוחכר הבית לארגון ASTMS, ובסוף שנות ה-80 ננטש הבית, והתגוררו בו פולשים. לאחר פינוי הפולשים החלו תושבים מקומיים בשנת 1987 בפעולות למען איסוף כספים לשימור הבית. עבודות השיקום החלו בשנת 1991, הסתיימו בשנת 1993 ובשנת 1994 המבנה נפתח כמוזיאון לתיאור ההיסטוריה של הרובע בתקופת טיודור.

המוזיאון כולל גלריה וכן חנות מתנות, ומנהל תוכניות חינוכיות עם בתי ספר מקומיים.

המבנה משמש כאתר הסרטה של סרטי טלוויזיה היסטוריים המשחזרים את תקופת טיודור וכן בשנת 2006 שימש כאתר ההסרטה של סדרת הטלוויזיה המבוססת על ספרו של טרי פראצ'ט "Hogfather".

==קישורים חיצוניים==

* 
* [http://www.nationaltrust.org.uk/main/w-vh/w-visits/w-findaplace/w-suttonhouse בית סאטון באתר הקרן הלאומית הבריטית]
* [http://www.shms.org.uk/ אגודת המוזיקה בית סאטון]
* [https://web.archive.org/web/20060806205934/http://www.suttonhousesociety.org.uk/ אגודת בית סאטון]
* [https://web.archive.org/web/20060926203506/http://www.learningcurve.gov.uk/tudorhackney/localhistory/loch.asp רובע האקני בתקופת טיודור]

סאטון, בית
קטגוריה:לונדון: מוזיאונים
קטגוריה:האקני
חובנטוד בדאלונה

חובנטוד בדאלונה (בקטלאנית: Joventut de Badalona, מתועתק ונהגה ז'ובנטוט) היא קבוצת כדורסל ספרדית מהעיר בדאלונה שבקטלוניה המשחק בליגת העל הספרדית בכדורסל והיורוקאפ. הקבוצה היא אחת משתי קבוצות שמעולם לא ירדו מהליגה הראשונה בספרד, יחד עם ריאל מדריד.

הקבוצה נוסדה ב-30 במרץ 1930 ושינתה את שמה מספר פעמים, עד שנקבע שמה הנוכחי בשנת 1939. בשנת 1991 עברה לשחק באולם הספורט האולימפי בעיר, המכיל 12,500 מקומות ישיבה.

== נס בדאלונה ==

שמה של חובנטוד נקשר לקבוצת הכדורסל של מכבי תל אביב לאחר סדרת משחקים שנערכה בין השתיים בשנת 1967, שהוכתרה בשם "נס בדאלונה", לאור התוצאה המפתיעה. במשחק הראשון, שהתקיים ב-23 בפברואר, ניצחה בדאלונה בברצלונה 101:69 (הפרש של 32 נקודות). במשחק הגומלין, שהתקיים ב-2 במרץ ביד אליהו, ניצחה מכבי תל אביב באותו הפרש (83:51). במשחק השלישי והמכריע שהתקיים ב-4 במרץ ביד אליהו ניצחה מכבי 75:51 ועלתה לחצי גמר גביע אירופה למחזיקות גביע. בהמשך הדרך ניצחה מכבי את בוטב הבולגרית והעפילה לגמר, אך הפסידה את הגביע לקבוצה האיטלקית איניס וארזה.

==תארים==
;תארים מקומיים:
*אליפויות ספרד (4): 1967, 1978, 1991, 1992
*גביעים (8): 1948, 1953, 1955, 1958, 1969, 1976, 1997, 2008
*גביע נסיך אסטוריאס (3): 1987, 1989, 1991
*הליגה הקטלאנית (11): 1987, 1988, 1989, 1991, 1992, 1993, 1995, 1999, 2006, 2008, 2009

;תארים בין-לאומיים:
*אליפויות אירופה (1): 
*גביע יול"ב (1): 
*גביע קוראץ' (2): , 
*יורוקאפ (פיב"א) (1): 2006

==שחקנים בולטים בעבר==

==מאמנים מפורסמים==
*ז'ליקו אובראדוביץ'
ההיכל הביתי אולימפיקו

==קישורים חיצוניים==

*
קטגוריה:קבוצות כדורסל ספרדיות
קטגוריה:קטלוניה: ספורט
קטגוריה:אלופות אירופה בכדורסל לקבוצות
אראו (כדורגל)

מועדון הכדורגל אראו (בגרמנית: Fussball-Club Aarau) הוא מועדון כדורגל שווייצרי שנוסד בשנת 1902 וממוקם בעיר אראו, שווייץ. המועדון משחק בליגת המשנה השווייצרית.

==היסטוריה==
המועדון, שהוקם בשנת 1902 זכה שלוש אליפויות שווייצריות (1912, 1914 ו-1993). כאשר לאורך השנים נחשב לאחד המועדונים הגדולים במדינה, ביחד עם מועדונים בעלי שם אירופי כגון פ.צ. בזל, גראסהופרס ציריך, יאנג בויז ברן ופ.צ. ציריך. בשנת 1982 זכתה הקבוצה בפעם היחידה בגביע הליגה השווייצרית לאחר ניצחון במשחק הגמר על קבוצת סנט גאלן. כמו כן, זכתה הקבוצה פעם אחת בגביע השווייצרי (עונת 1985) ועוד פעמיים סיימה כסגנית מחזיקת הגביע (1930 ו-1989).

עובדה מעניינת לגבי הקבוצה, היא העובדה שמאז שנת 1933, עמדו בראש הקבוצה הזאת מעל 40 מאמנים, כאשר רק חלקם זכו ליותר מקדנציה אחת בקבוצה בעוד שאחרים כיהנו פחות מחצי עונה בלבד. בין המאמנים ניתן למנות את אנדרה אגלי, מרטין רודה ואלן גייגר השווייצרים, ג'ילבר גרס הצרפתי וורנר אולק הגרמני.

==הופעות אירופיות==
הקבוצה הופיעה לראשונה באירופה בגביע המחזיקות בעונת 1985/86, אז הפסידה כבר בסיבוב הראשון לקבוצת הכוכב האדום בלגרד היוגוסלבית. בעונת 1988/89 שיחקה הקבוצה בגביע אופ"א, אז הפסידה בסיבוב הראשון לקבוצת לוקומוטיב לייפציג ממזרח גרמניה. הקבוצה הגיעה לליגת האלופות בעונת 1993/94, אז עברה בסיבוב המוקדם את קבוצת אומוניה ניקוסיה מקפריסין אך הפסידה בסיבוב הראשון לקבוצת מילאן האיטלקית.

בעונת 1994/95 שיחקה הקבוצה בגביע אופ"א, אז עברה בסיבוב המוקדם את הקבוצה הסלובנית מורה מורסקה סובוטה אך הפסידה בסיבוב הראשון לקבוצת מאריטימו הפורטוגלית. בעונת 1995 שיחקה הקבוצה בגביע האינטרטוטו, אז הוגרלה בשלב הבתים המוקדם מול קבוצות HB טורסהאבן מאיי פארו, גרמינל אקרן הבלגית, קלוז' מרומניה וטרומסה הנורווגית. הקבוצה סיימה באותו בית במקום הראשון עם שני ניצחונות ושתי תוצאות תיקו וללא אף הפסד והמשיכה לשמינית הגמר, בו הוגרלה מול קבוצת קארלסרוהה הגרמנית והפסידה לה ולא העפילה לסיבוב הבא. בעונת 1996/97 הגיעה הקבוצה לגביע אופ"א, בו עברה בסיבוב המוקדם את קבוצת לאנטנה טאלין האסטונית אך הפסידה בסיבוב הראשון לקבוצת ברונדבי הדנית.

בעונת 1997 שיחקה הקבוצה בגביע האינטרטוטו, אז הוגרלה מול קבוצות מכבי פתח תקווה מישראל, קלן מגרמניה, קורק סיטי מאירלנד וסטנדארד ליאז' מבלגיה. הקבוצה סיימה אחרונה בבית עם מאזן של שתי תוצאות תיקו ושני הפסדים וללא ניצחון אחד. במשחק מול פתח תקווה, שנערך בשווייץ, סיימה פתח תקווה בניצחון 1-0.

==שחקנים מפורסמים בעבר ובהווה==

==תארים==
* אלופת שווייץ: 1912, 1914, 1993
* מחזיקת הגביע השווייצרי: 1985
* מחזיקת גביע הליגה השווייצרית: 1982

==קישורים חיצוניים==

* 

אראו
קטגוריה:ארגאו
קטגוריה:קבוצות כדורגל שהוקמו ב-1902
בני אל

בני אל הוא שם הבמה של בנימין אלבז (נולד ב-23 במרץ 1969), זמר ישראלי.

==ביוגרפיה==

בני אל גדל במושב פתחיה, בן למשפחת מוזיקאים, ביניהם בן-דודו בני אלבז ובנו (של בני) גד אלבז. בבגרותו התגלה אל על ידי האמרגן אלי בנאי, שהחתים אותו על חוזה הקלטות והופעות.

אלבומו המפורסם ביותר של אל היה "מאמא מיה" שיצא בשנת 1990, כאשר שיר הנושא הפך ללהיט בקרב חובבי הז'אנר המוזיקה הים-תיכונית. המפיק ניסים בן-חיים ייעץ אומנותית, ויעקב למאי עיבד. נוסף על למאי השתתפו בהקלטות גם אריס נחום בבוזוקי, מוסטפא הפאוקור בבגלמה, אלברט אליאס בחליל ערבי, יאיר מיכאל בגיטרה ספרדית, יהודה קיסר בגיטרה חשמלית 'מזרחית' ואופירה יוספי בקולות רקע. שירים נוספים בולטים באלבום היו "השושנה", "סוף סוף" ומלכת חלומותיי". בשנים הבאות הוציא אלבומים נוספים, כאשר הבולט מתוכם היי "להיטים לוהטים", אלבום גרסאות כיסוי, שהניב את הלהיט "שאקדם". האלבום שבא אחריו "להיטים לוהטים II", הצליח כמו קודמו גם בתחום המכירות, והתאפיין במגוון סגנונות מוזיקליים פרט למוזיקה הים תיכונית.

ב-1999 יצא אלבומו "שירים לאוהבים" שכלל שירים של היוצרים אהוד מנור, נתן יונתן, נחום היימן, דודו ברק, רחל שפירא, איזי מן, ועידית חכמוביץ'.

בשנת 2000 הוציא את אלבומו "מתי תביני" בו חידש את "נגמרות לי המלים", שביצע במקור מאיר בנאי, ואת "יש לך אותי", שביצעה במקור להקת "תיסלם". איתן אלבז עיבד, ובין היוצרים באלבום נמנו אהוד מנור, דני שושן, ואיזי מן.

לאורך כל הקריירה המוזיקלית שלו, הרבה להופיע באירועים רבים ובמופעי יום העצמאות השנתיים.

בשנת 2000 קיבל הצעה לשחק במחזמר "אדם וחוה", בפני הקהילה היהודית-צרפתית, בצרפת. המחזמר זכה להצלחה, והופעותיו נמשכו מספר שנים.

בתחילת שנת 2007 שב ארצה, והחל לעבוד על אלבומו הבא בעברית, שכולל אך ורק שירים מקוריים שנכתבו במיוחד עבורו.

ב-26 בנובמבר 2007 יצא השיר הראשון מתוכו, "את היפה שלי" (נכתב והולחן על ידי איתן אלבז). לשיר צולם קליפ עבור ערוץ 24.

אל נשוי לאילנית ואב לחמישה ילדים.

==דיסקוגרפיה==

==קישורים חיצוניים==

קטגוריה:אנשי המושב
קטגוריה:מועצה אזורית גזר: אישים
קטגוריה:אמנים ישראלים הידועים בשם במה
קטגוריה:זמרים השרים בעברית
קטגוריה:זמרים ישראלים
קטגוריה:ישראלים שנולדו ב-1969